text: Campanya informativa per promoure una tinença responsable dels animals de companyia | Area Badalona
  L'Ajuntament de Badalona ha posat en marxa aquesta setmana una campanya d'informació i de conscienciació per promocionar la tinença responsable dels animals de companyia a la ciutat. Sota l'eslogan "depèn de tu", la campanya pretén potenciar el comportaments cívic i responsable dels veïns i veïnes de Badalona que tenen un animal de companyia.
  En aquest sentit es fa incidència en els següents missatges:
  – Cal recollir els excrement
  – Cal portar els gossos lligats
  – Els animals han de portar xip identificador
  – És necessari que estiguin inscrits al cens municipal
  – És recomanable llençar aigua quan els gossos facin pipí
  – És recomanable l'esterilització
  En cas d'incomplir les normes, es recorda que les sancions poden anar dels 60 als 900 euros d'acord amb la normativa vigent.
  La regidora de Medi Ambient, Sostenibilitat i Benestar Animal, Rosa Trenado, ha destacat que aquesta campanya de sensibilització va dirigida especialment a les persones que tenen gossos amb la finalitat de conscienciar sobre com fer un bon ús de l'espai públic. "L'objectiu clau de la campanya és procurar el benestar dels animals i fomentar la bona convivència entre aquelles persones que decideixen tenir un gos com a membre de la família i les que opten per no fer-ho. A més, es fa un crit d'atenció a aquestes persones recordant-los quines són les responsabilitats i obligacions envers els seus animals i d'aquesta manera assegurar-nos de garantir especialment el seu benestar", ha afegit.
  Artículo anteriorEl Círcol acull aquest dissabte l'estrena de l'obra «Personas»
  Artículo siguienteAudiència pública per explicar l'estat de les obres de la biblioteca de Can Casacuberta